जूलरी में महिलाओं के जैसे खूबसूरत दिखते हैं पुरुष
सिटी रिपोर्टर } लंदनकी वॉग मैग्जीन से जुड़े जयपुर के फैशन ब्लॉगर और फैशन स्टाइलिस्ट करन विग इन दिनों जयपुर में हैं। उन्होंने शहर के एक जूलरी डिजाइनर की हैरिटेज विमन जूलरी पहनकर फोटो शूट करवाया है। इस मौके पर विग ने कहा कि गहना सिर्फ महिलाओं का शृंगार है यह केवल एक धारणा है। अगर पुरुष भी गहनों को पहनेंगे तो वो भी उतने ही खूबसूरत दिखेंगे जितनी की महिलाएं दिखती हैं। लंदन से कुछ महीनों की छुट्टियां बिताने शहर आए करन ने अपने करियर की शुरुआत और स्टाइलिंग के बारे बताते हुए कहा, जयपुर से पढ़ाई पूरी करने के बाद मैं इंग्लिश लिटरेचर में मास्टर्स करने के लिए लंदन गया। मैं राधा-कृष्ण में बहुत विश्वास रखता हूं। बस उन्हीं के कपड़े डिजाइन करते-करते मुझे फैशन इंडस्ट्री में आने का आइडिया अाया। उसके बाद सबसे पहले खुद को डिफरेंट स्टाइल से ड्रेस अप करना शुरू किया जैसे ब्लेजर के साथ धोती और सिल्क दुपट्टा। फैशन को समझने के लिए सबसे पहले मैंने फैशन ब्लॉग लिखना शुरू किया। जयपुर की जूलरी डिजाइनर पारूल पोद्दार ने खास तौर पर मुझे अपनी जूलरी को प्रमोट करने के लिए इनवाइट किया।
hin_Deva hin_Deva